TPOLY จัดโครงการ Kick Off Meeting ESG REPORT
TPOLY – TPCH จับมือ “สถาบันไทยพัฒน์” จัดโครงการ Kick Off Meeting ESG REPORT
5 ก.ค. 2564

บริษัท ไทยโพลีคอนส์ จำกัด (มหาชน) หรือ TPOLY และบริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ร่วมกับสถาบันไทยพัฒน์ จัดสัมมนา โครงการ Kick Off Meeting ESG REPORT เพื่อเป็นการเตรียมความพร้อมในการจัดทำ ESG REPORT และเตรียมความพร้อมการดำเนินการด้านความยั่งยืน
โดยการวิเคราะห์ กลั่นกรองข้อมูล ประกอบด้วย นโยบายและเป้าหมายการจัดการด้านความยั่งยืน การจัดการผลกระทบต่อผู้มีส่วนได้เสียในห่วงโซ่คุณค่าของธุรกิจ การจัดการด้านความยั่งยืนในมิติสิ่งแวดล้อม และการจัดการด้านความยั่งยืนในมิติสังคม ให้กับผู้บริหารและพนักงานในองค์กร TPOLY และ TPCH งานดังกล่าวจัดขึ้น ณ ห้องประชุม สำนักงานใหญ่ ของบริษัทฯ